|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_\_\_.jūlijā** |  **Nr. GND/2024/\_\_\_\_** |
|  |  **(protokols Nr.\_\_; \_\_.p)** |

**Par aizņēmumu investīciju projektam “Gulbīšu parka atjaunošana Gulbenē -1.kārta’’**

Investīciju projekts “Gulbīšu parka atjaunošana Gulbenē -1.kārta” atbilst Gulbenes novada pašvaldības attīstības programmas 2018.-2024.gadam investīciju plāna 2022.-2024.gadam Ilgtermiņa prioritātes IP2.Ilgtspējīga ekonomika un uzņēmējdarbību atbalstoša vide (RVE) projektam Nr.98.

Projekta mērķis ir atjaunot Gulbīšu parku, tā labiekārtojumu, lai nodrošinātu parku kā vidi atpūtai, rekreācijai un pilsētas dzīves stilam, kā arī veikt ieguldījumus pašvaldības infrastruktūrā, atbilstoši pašvaldības attīstības programmā noteiktajām prioritātēm.

2021.gada 24.maijā Gulbenes novada pašvaldība ir noslēgusi iepirkuma līgumu Nr.GNP2021/32 ar SIA “DJA” par būvprojekta izstrādi ar līgumcenu 63 924,30 EUR ar PVN un autoruzraudzību par līgumcenu 4 537,50 EUR ar PVN Gulbīša parka atjaunošanai Rīgas ielā 46B, Gulbenē.

2023.gada 20.septembrī Gulbenes novada pašvaldības Iepirkumu komisija par atklāta konkursa Nr. GNP 2023/57/ERAF “Gulbīšu parka atjaunošana Rīgas ielā 46B, Gulbenē, I kārta” uzvarētāju noteica SIA “ĢL Konsultants” ar līgumcenu 1 545 170,00 EUR ar PVN.

2023.gada 25.septembrī Gulbenes novada pašvaldība noslēdza iepirkumu līgumu Nr.GNP 2023/41 ar SIA “Sistēmeksperts” par būvuzraudzību ar līgumcenu 9 583,20 EUR ar PVN.

2024.gada 25.jūnijā Gulbenes novada pašvaldība noslēdza vienošanos ar Centrālo finanšu un līgumu aģentūru Nr. 5.1.1.3/1/23/A/015 par Eiropas Savienības fonda projekta īstenošanu, apstiprinot projekta attiecināmās izmaksas 1 181 559,13 EUR ar PVN. Investīciju projekta “Gulbīšu parka atjaunošana Rīgas ielā 46B, Gulbenē, I kārta” EARF finansējums sastāda 485 603.00 EUR jeb 41,10 % no projekta attiecināmajām izmaksām, bet pašvaldības finansējums sastāda 695 956.13 EUR jeb 58,90 % no projekta attiecināmajām izmaksām.

Projekts atbilst likuma “Par valsts budžetu 2024. gadam un budžeta ietvaru 2024.,2025.,2026.gadam” 36 panta otrās daļas 1.punktā noteiktajam - Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, tajā skaitā kapitālsabiedrību pamatkapitāla palielināšanai ar mērķi nodrošināt pašvaldību līdzfinansējumu Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, ar aizņēmuma apmēru, kas nepārsniedz projekta attiecināmo izmaksu kopsummu.

Investīciju projekta “Gulbīšu parka atjaunošana Rīgas ielā 46B, Gulbenē, I kārta” Gulbenes novada pašvaldības finansējuma daļa **695 956,13 EUR** *( seši simti deviņdesmit pieci tūkstoši deviņi simti piecdesmit seši euro un 13 centi)* apmērā un ERAF finansējuma 50 procentu priekšfinansēšanas daļa **242 801,50 EUR** *(divi simti četrdesmit divi tūkstoši astoņi simti viens euro un 50 centi)* apmērā tiks finansēts ar Valsts kases aizņēmumu.

Investīciju projekta “Gulbīšu parka atjaunošana Rīgas ielā 46B, Gulbenē, I kārta” aizņēmums Valsts kasē sastāda **938 757,63 EUR** *(deviņi simti trīsdesmit astoņi tūkstoši septiņi simti piecdesmit septiņi euro un 63 centi) .*

Projekta “Gulbīšu parka atjaunošana Gulbenē – 1.kārta’’ kopējās izmaksas sastāda 1 623 215.00 EUR ar PVN, no kurām projekta attiecināmās izmaksas sastāda 1 181 559,13 EUR, ārpus projekta izmaksas sastāda 377 731,58 EUR, bet izmaksas par projekta izstrādi Gulbenes novada pašvaldība finansē no pašvaldības budžeta, kas sastāda 63 924,30 EUR apmērā.

Projektu paredzēts īstenot līdz 2024. gada 31. decembrim.

Pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Ievērojot minēto un ņemot vērā faktu, ka pašvaldībai nepieciešams finansējums investīciju projekta “Gulbīšu parka atjaunošana Gulbenē – 1.kārta” īstenošanas ietvaros pašvaldības daļas finansēšanai, kā arī ERAF finansējuma 50 procentu priekšfinansēšanas daļai, pamatojoties uz „Likuma par budžeta un finanšu vadību” 41.panta piekto daļu, kas nosaka, ka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo pieļaujamo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, ievērojot Ministru kabineta 2019.gada 10.decembra noteikumus Nr.590 „Noteikumi par pašvaldību aizņēmumiem un galvojumiem”, kas nosaka kārtību, kādā pašvaldības var ņemt aizņēmumus, Pašvaldību likuma 10.panta pirmās daļas 21.punktu, kurš nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos, kā arī ņemot vērā Finanšu komitejas ieteikumu, atklāti balsojot: ar \_ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:

1. 2024.gada investīciju projekta “Gulbīšu parka atjaunošana Gulbenē – 1.kārta” īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2018.-2024.gadam” un nodrošina lietderīgu investīciju īstenošanu pašvaldības autonomās funkcijas, gādāt par pašvaldības administratīvās teritorijas labiekārtošanu un publiskai lietošanai paredzēto teritoriju apgaismošanu, parku, skvēru un zaļo zonu ierīkošanu, izpildei:

1.1. ņemt ilgtermiņa aizņēmumu **938 757,63 EUR** *(deviņi simti trīsdesmit astoņi tūkstoši septiņi simti piecdesmit septiņi euro 63 centi)* apmērā no Valsts kases ar tās noteikto procentu likmi uz 30 gadiem ar atlikto pamatsummas maksājumu līdz 2025. gada jūnijam. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2024. gadā.

2. UZDOT Gulbenes novada Centrālās pārvaldes Finanšu nodaļas finanšu ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētāja vietniece G. Švika